
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 402 

17 Μαΐου 2002 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός των νησιών Κίμωλος, Δονούσα, (Άνω) 
Κουφονήσι, Ηράκλειά, Σχοινούσα, Αμοργός, Ανάφη, 
Σίκινος, Φολέγανδρος, Τήλος, Νίσυρος, Χάλκη, Μεγί¬ 
στη, Κάσος, Τέλενδος, Ψέριμος, Αστυπάλαια, Λειψοί, 
Αγαθονησι, Αρκοί, Αγ. Ευστράτιος, Οινούσσες, Ψαρά, 
Φούρνοι, Θύμαινα ως περιοχών που έχουν ανάγκη απά 
ιδιαίτερη προστασία και καθορισμός περιορισμών και 
ειδικών όρων δόμησης στις εκτός σχεδίου και εκτός οι¬ 
κισμών περιοχές αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψιν: 

1. Τις διατάξεις: 

α) Τις διατάξεις του άρθρου4παρ. 1 του Ν. 1577/1985 
(Α' 210), όπως αντικαταστάθηκαν με το άρθρο 3 του Ν. 
2831/2000 (Α' 140) και ερμηνεύθηκανμετο άρθρο 34 παρ. 
5τουΝ. 2971/2001 (Α'285). 
β) Του άρθρου 1 του Π.Δ. 1/1986 (ΑΊ). 

2. (α) Την με αριθμό 23/2001 απόφαση της κοινότητας 
Φολεγάνδρου. 

(β) Το με αρ. πρωτ. 991/9.7.2001 έγγραφο της Κοινότη¬ 
τας Αγ. Ευστρατίου, με το οποίο διαβιβάστηκε η με αριθ- 
μά 59/2001 απόφαση τσυ Κσινοτικού Συμβουλίου. 

(γ)Τομεαρ. πρωτ. 1861/24.8.2001 έγγραφο του Δήμου 
Αμοργού, με το οποίο διαβιβάστηκε η με αριθμό 90/2001 
απόφαση του Δημοτικού Συμβουλίου. 

(δ) Την με αριθμό 84/2001 απόφαση του Δήμου Αστυ¬ 
πάλαιας. 

(ε) Την με αριθμό 51/2001 απόφαση του Κοινοτικού 
Συμβουλίου Ηράκλειός. 

(στ) Τα με αρ. πρωτ. 2416/10.9.2001 και 2417/10.9.2001 
έγγραφα του Δήμου Νισύρου, με τα οποία διαβιβάστηκε η 
με αριθμό 130/2001 απόφαση του Δημοτικού Συμβουλίου. 

(ζ)Το με αρ. πρωτ. 1710/12.9.2001 διαβιβαστικό έγγρα¬ 
φο του Δήμου Λειψών, με το οποίο διαβιβάστηκε η από¬ 
φαση 35/2001 του Δημοτικού Συμβουλίου. 

(η) Το με αρ. πρωτ. 662/17.9.2001 έγγραφο της Κοινό¬ 
τητας Σχοινούσας, με το οποίο διαβιβάστηκε η με αριθμό 
32/2001 απόφαση του Κοινοτικού Συμβουλίου 
(θ) Το με αρ. πρωτ. 2248/13.9.2001 έγγραφο του Δήμου 
Τήλου, με το οποίο διαβιβάστηκε η απόφαση 134/2001 
του Δημοτικού Συμβουλίου. 

(ι) Το μεαρ. πρωτ. 444/11.9.2001 έγγραφο της Κοινότη¬ 


τας Κουφονησίων, με το οποίο διαβιβάστηκε η με αριθμό 
32/2001 απόφαση του Κοινοτικού Συμβουλίου. 

(ια) Το με αρ. πρωτ. 790/24.9.2001 έγγραφο της Κοινό¬ 
τητας Ανάφης, με το οποίο διαβιβάστηκε η με αριθμό 
40/2001 απόφαση του Κοινοτικού Συμβουλίου. 

3. Το με αρ. πρωτ. ΔΠΑ/6880/25.5.01 έγγραφο του Τμή¬ 
ματος Πολιτιστικής Ανάπτυξης τσυ Υπσυργείου Αιγαίσυ 
προς τα δημοτικά και κοινοτικά συμβούλια των υπολοί¬ 
πων νήσων και το γεγονός ότι τα αρμόδια όργανα των α¬ 
νωτέρω ΟΤΑ δεν γνωμοδότησαν εντός διμήνου. 

4. Την με αρ. πρωτ. ΔΠΑ/7595/12.6.2001 εισηγητική έκ¬ 
θεση της Δ/νσης Περιβάλλοντος του Υπουργείου Αιγαίου 
προς τα οικεία δημοτικά και κοινοτικά συμβούλια. 

5. Την από 3.10.2001 αιτιολογική έκθεση-εισήγηση της 
Δ/νσης Περιβάλλσντοςτου Υπουργείου Αιγαίου προς την 
Γ ραμματείατου ΣΧΟΠ Αιγαίου. 

6. Την με αριθμ. πρωτ. 4/ 5.10.2001 ομόφωνη γνωμοδό¬ 
τηση του ΣΧΟΠ Αιγαίου. 

7. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού και του προϋπολογισμού των οικείων Ο.Τ.Α. για το 
τρέχον και τα επόμενα οικονομικά έτη. 

8. Την 186/2002 γνωμοδότηση του Συμβουλίου της Επι- 
κρατείας, μετά από πρόταση του Υπουργού Αιγαίου, α¬ 
ποφασίζουμε: 

Αρθρο 1 

Χαρακτηρίζονται ως περιοχές που έχουν ανάγκη από ιδι¬ 
αίτερη προστασία τα νησιά Κίμωλος, Δονούσα, (Άνω) Κου¬ 
φονήσι, Ηράκλειά, Σχοινούσα, Αμοργός, Ανάφη, Σίκινος, 
Φολέγανδρος, Τήλος, Νίσυρος, Χάλκη, Μεγίστη, Κάσος, Τέ¬ 
λενδος, Ψέριμος, Αστυπάλαια, Λειψοί, Αγαθονήσι, Αρκοί, 
Αγ. Ευστράτιος, Οινούσσες, Ψαρά, Φούρνοι, Θύμαινα. 

Άρθρο 2 

Α. Η δόμηση κάθε άρτιου και οικοδομήσιμου γηπέδου 
στις εκτός σχεδίου και εκτός ορίων οικισμών περιοχές κα¬ 
θορίζεται ως εξής: 

1. Για την ανέγερση κτιρίων κατοικίας, καταστημάτων, 
κτιρίων αναψυχής και γραφείων η μέγιστη επιτρεπόμενη 
δομήσιμη επιφάνεια ορίζεται σε 150 τ.μ. Εφόσον οι οικο¬ 
δομές κατασκευασθούν με φέρουσα ανεπίχριστη ή αρμο- 
λογημένη λιθοδομή πάχους τουλάχιστον 0,40μ., η κατα¬ 
λαμβανόμενη από αυτούς επιφάνεια δεν πρασμετράται 
στη συνολική επιτρεπόμενη δόμηση του οικοπέδου. Σε 
κάθε περίπτωση η συνολική επιφάνεια δεν μπορεί να υ¬ 
περβαίνει τα 180 τμ. 

2. α) Επιβάλλεται τα κτίσματα να είναι μονώροφα με μέ¬ 
γιστο επιτρεπόμενο ύψος 4,50 μέτρα. Το ύψος μετρείται 
από τη φυσική στάθμη του εδάφους σε κάθε σημείο του 
περιγράμματος του κτιρίου, έτσι ώστε η προβολή του ύ- 

ψους του κτιρίου σε καμία περίπτωση να μην υπερβαίνει 
το μέγιστο επιτρεπόμενο ύψος. 

β) Η οροφή του υπογείου δεν επιτρέπεται σε κανένα ση¬ 
μείο του κτιρίου να βρίσκεται σε ύψος μεγαλύτερο των ο¬ 
γδόντα εκατοστών του μέτρου (0,80 μ.) από τη στάθμη 
του γύρω φυσικού εδάφους, χωρίς να ξεπερνάει συνολι¬ 
κά το κτίριο το μέγιστο επιτρεπόμενο ύψος. Δεν επιτρέ¬ 
πεται η πρόσβαση προς το υπόγειο από τον εξωτερικό 
χώρο του κτιρίου, άλλως η επιφάνεια που καταλαμβάνει 
προσμετράται στον συντελεστή δάμησης. 

γ) Το ύψος μετράται σε κάθε σημείο του περιγράμμα¬ 
τος του κτιρίου από την στάθμη του φυσικού εδάφους ώ¬ 
στε η προβολή του ύψους του κτιρίου σε καμμία περίπτω¬ 
ση να μην υπερβαίνει το μέγιστο επιτρεπάμενο ύψος και 
τον μέγιστο επιτρεπάμενο αριθμά ορόφων. Πάνω από το 
επιτρεπόμενο μέγιστο ύψος του κτιρίου απαγορεύεται ο¬ 
ποιαδήποτε κατασκευή, πλην της καπνοδόχου όχι μεγα¬ 
λύτερης του ενός ( 1.00 μ.) μέτρου και του συμπαγούς 
στηθαίου μεγίστου ύψους 0.50 μ. σε περίπτωση δώματος. 

3. Γιατην ανέγερση κτιρίων γεωργικών - κτηνοτροφικών 
εγκαταστάσεων ή μανάδων μεταποίησης τοπικά παραγο- 
μένωνπρο'ίάντων (ιδίως οινοποιία) ή προϊόντωνεξάρυξης 
που έχουν έγκριση από την αντίσταιχη αρμόδια υπηρεσία 
Γεωργίας, Κτηνοτροφίας, Βιομηχανίας, η μέγιστη δόμη¬ 
ση καθορίζεται σε 400 τ.μ. και το μέγιστο ύψος 7.50 μ. Το 
ύψος μετρείται από τη φυσική στάθμη του εδάφους σε 
κάθε σημείο του περιγράμματος του κτιρίου, έτσι ώστε η 
προβολή του ύψους του κτιρίου σε καμία περίπτωση να 
μην υπερβαίνει το μέγιστο επιτρεπάμενο ύψος. 

4. Γ ιατην ανέγερση κτιρίωντουριστικών εγκαταστάσεων, 
ο μέγιστος επιτρεπόμενος όγκος των αρχιτεκτονικών συνό¬ 
λων που δημιουργούνται ανά γήπεδο δεν επιτρέπεται να υ¬ 
περβαίνει τα 4.800 κ.μ. ή άλλως η μέγιστη δάμησητα 1.500 
τ.μ., μετρούμενσς απάτη στάθμη του φυσικού εδάφους. Οι 
τουριστικές εγκαταστάσεις πρέπει να είναι με τη μορφή οι- 
κίσκων (όυηςαίοννε) και το διώροφο τμήμα τους δεν μπορεί 
να υπερβαίνει το 30% του συνάλου με μέγιστο συνολικό ύ¬ 
ψος 7.50μ. Το ύψος μετρείται από τη φυσική στάθμη του ε¬ 
δάφους σε κάθε σημείο του περιγράμματος του κτιρίου, έ¬ 
τσι ώστε η προβολή του ύψους του κτιρίου σε καμία περί¬ 
πτωση να μην υπερβαίνει το μέγιστο επιτρεπόμενο ύψος. 

5. Για τη δημιουργία «αυτοεξυπηρετούμενων καταλυμά¬ 
των» και ενοικιαζόμενων επιπλωμένων δωματίων, η μέγιστη 
επιτρεπόμενη δόμηση είναι 200 τ.μ. Επιβάλλεται τα κτίσμα- 
τα να είναι μονώροφα με μέγιστο επιτρεπόμενο ύψος 4,50 
μ. Το ύψος μετρείται από τη φυσική στάθμη του εδάφους σε 
κάθε σημείο του περιγράμματος του κτιρίου, έτσι ώστε η 
προβολή του ύψους του κτιρίου σε καμία περίπτωση να μην 
υπερβαίνει τα μέγιστο επιτρεπάμενο ύψος. 

Προϋπάθεση υπαγωγής στην παράγραφο αυτή είναι να 
υπάρχει η σχετική έγκριση του ΕΟΤ. 

Β. ΜΟΡΦΟΛΟΓΙΚΑ ΣΤΟΙΧΕΙΑ ΤΩΝ ΚΤΙΡΙΩΝ 

1. Τα νέα κτίρια επιβάλλεται να έχουν λιτή γεωμετρική 
μορφή, με διάσπαση των όγκων, κατά τα τσπικά πρότυπα. 
Η αρχιτεκτονική σύνθεση πρέπει να διασφαλίζει την έντα¬ 
ξη του κτιρίου κατάλληλα στο τοπίο ώστε: 

α) να προσαρμόζεται με τη φυσική μορφολογία του ε¬ 
δάφους, 

β) να μην παραμορφώνει και να μην υπερβαίνει την κο- 
ρυφογραμμή και το διάσελο, 

γ) να διαφυλάττει και να εντάσσει αρμονικά τα τυχάν χα¬ 
ρακτηριστικά στοιχεία του φυσικού (δέντρα, βράχοι 
κ.λ.π.) και ανθρωπογενούς περιβάλλοντος. 

2. Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικά του χαρακτηρι¬ 
στικά πρέπει να προσαρμάζονται στα τοπικά επικροτού¬ 
ντο ιστορικώς αρχιτεκτονικά πράτυπα. 

3. α) Ο μέγιστος επιτρεπόμενος όγκος των επιμέρους 


κτιρίων με ενιαία στάθμη δώματος ενάς αρχιτεκτονικού 
συνόλου ή μεμονωμένου κτιρίου δεν μπορεί να υπερβαί¬ 
νει τα 400 κ.μ. για μονώροφο κτίριο και 700 κ.μ. για διώ¬ 
ροφο κτίριο (γιατουριστικές εγκαταστάσεις), έστω και αν 
το ενιαίο λειτουργικά κτίριο έχει μεγαλύτερο άγκο. 

β) Σε περίπτωση κτιρίου με μεγαλύτερο άγκο του ανα- 
φερομένου στο προηγούμενο εδάφιο, επιβάλλεται η διά¬ 
σπαση του άγκου αυτού. Οι τμηματικοί άγκοι του ενιαίου 
κτιρίου διαχωρίζονται είτε ως προς το ύψος (διαφορά 
στάθμης) τουλάχιστον κατά 0,80 μ., είτε ως προς την κά¬ 
τοψη (μετάθεση κατάψεων) τουλάχιστον κατά 1.00 μ. ως 
προς την μία ή την άλλη διεύθυνση. 

γ) Οι άγκσι που διαμορφώνονται μπορούν να βρίσκονται 
είτε σε επαφή μεταξύ ταυς είτε να συνδέονται με ημιυπαί- 
θριους χώρους ή αυλές, δημιουργώντας απαραίτητα ενι¬ 
αίο αρχιτεκτονικό σύνολο με ενότητα και συνοχή, σύμ¬ 
φωνα με τα τοπικά πράτυπα των «κατοικιών» μη επιτρε- 
πομένης κατ’ αυτάν τον τρόπο της δημιουργίας ίσου 
όγκου ανεξάρτητων και διάσπαρτων κτιρίων στο γήπεδο. 

δ) Το αρχιτεκτονικά σύνολο που δημιουργείται πρέπει 
να είναι τοποθετημένο στο γήπεδο κατά τράπο ώστε να 
διαφυλάσσεται το φυσικό περιβάλλον, μη τηρούμενης 
για τον λάγο αυτά απαραίτητα κατά τον σχεδίασμά εκά- 
στου αρχιτεκτονικού συνόλου, της αποστάσεως Δ , η ο¬ 
ποία, πάντως, σε κάθε περίπτωση δεν μπορεί να είναι μι¬ 
κρότερη από 2,5 μέτρα. 

4. α) Οι όψεις των κτιρίων διαμορφώνονται σε επιμέρους 
τμήματα που πλησιάζουντον κάναβο και τις διαστάσεις των 
τοπικών προτύπων, χωρίς να δημιουργείται ενιαίο και συνε¬ 
χές μήκος όψης που να υπερβαίνει τα 10.00 μέτρα. 

β) Οι εξωτερικοί τοίχοι των κτιρίων κατασκευάζονται εί¬ 
τε απά οποιοδήποτε υλικά επιχρισμένο υποχρεωτικά εξω¬ 
τερικά με σοβά, χωρίς οδηγούς, είτε χρωματίζονται σύμ¬ 
φωνα με τα τοπικά πρότυπα των κτισμάτων των οικισμών 
των νησιών, αποκλεισμένου του αρτιφισέλ, ρελιέφ, πετα¬ 
χτού κ.λ.π., είτε λίθινοι ανεπίχριστοι χωρίς τονισμένους 
αρμούς. Απαγορεύονται οποιουδήποτε είδους επενδύ¬ 
σεις των εξωτερικών όψεων ή εσοχών με πλακίδια και γε¬ 
νικά με οποιοδήποτε άλλο υλικό. 

γ) Συγκεκριμένα, για τα κτίρια που κατασκευάζονται 
στα νησιά: 

I) Κίμωλος, Δονούσα, (Άνω) Καυφονήσι, Ηράκλειά, Σχοι- 
νούσα, Αμοργός, Ανάφη, Σίκινος, Φολέγανδρος, Αστυπά¬ 
λαια, Αειψοί επιβάλλεται η κάλυψη των κτιρίων με επίπε¬ 
δο δώμα και, σε περίπτωση χρωματισμού των όψεων, το 
επικρατούν χρώμα είναι το λευκό. Ειδικά στη νήσο Ανάφη, 
επιτρέπεται η κατασκευή θάλου, με μέγιστο ύψος του κτι¬ 
ρίου 5.00μ., για την κάλυψη των ισογείων κτιρίων. 

ϋ) Τήλος, Νίσυρος, Κάσος, Τέλενδος, Ψέριμος, Αγαθονή- 
σι, Αρκοί, Φούρνοι, Θύμαινα, η κάλυψη των κτιρίων γίνεται 
είτε με επίπεδο δώμα, είτε με μονάρριχτη, ή δίρριχτη κερα¬ 
μοσκεπή στέγη με χαμηλή κλίση (έως 25μοιρών), η οποία 
δύναται να προεξέχει έως 0,15μ. μάνο στις πλευρές του κτι¬ 
ρίου με το χαμηλάτερο ύψος. Στις άλλες πλευρές θα ενσω¬ 
ματώνεται στο περίγραμμα της εξωτερικής τοιχοποιίας. 

ϋΙ) Χάλκη, Μεγίστη, Αγ. Ευστράτιος, Οινούσσες, Ψαρά, 
η κάλυψη των κτιρίων γίνεται με δίρριχτη ή τετράρριχτη 
κεραμοσκεπή στέγη με χαμηλή κλίση έως 30 μοιρών, η ο¬ 
ποία δεν προεξέχει και είναι ενσωματωμένη στα κτίσμα. Η 
διευθέτηση των ομβρίων γίνεται με περιμετρικό λούκι με¬ 
ταξύ του εξωτερικού τοίχου και της εγκιβωτισμένης στέ¬ 
γης. Μονόριχτη στέγη δύναται να κατασκευάζεται σε κτί¬ 
ρια με ορθογώνια ή παραλληλάγραμμη κάτοψη μεγίστης 
επιφάνειας 60 τετραγωνικών μέτρων (τ.μ.). 

Στις κατηγορίες των νησιών I και ϋ η υδροροή κατα¬ 
σκευάζεται σε εσοχή διαστάσεων 0,10 εκ. πλάτους και 
0,10εκ. βάθους εντάς της τοιχοποιίας σε πλευρά ταυ κτι¬ 
ρίου και οδηγεί στην υπόγεια δεξαμενή. 

Στα κτίρια των περιοχών αυτών (ί και ϋ), πέραν του λευ¬ 
κού, χρησιμοποιούνται και χρωματισμοί που ιστορικά συ- 
ναντώνται σε κτίσματατου νησιού, και που είναι κυρίως ώ¬ 
χρα, γκρί, λουλακί, κεραμιδί. 

5. α) Ταεξωτερικά ανοίγματα (θύρες, παράθυρα) δεν υ¬ 
περβαίνουν συνολικά το 30% της επιφανείας της αντί¬ 
στοιχης άψης και κατασκευάζονται με αναλογία πλάτους/ 
ύψους: 1/1,5 έως 1/2. 

β) Τα ανοίγματα θύρες και παράθυρα στα ισόγεια κτίρια 
τοποθετούνται σε ένα οριζόντιο άξονα και όχι σε δύο ή πε¬ 
ρισσότερες στάθμες 

γ) Σε ειδικές περιπτώσεις (ιδίωςτουριστικές μονάδες, κα¬ 
ταστήματα) οι θύρες μπορούν να διαμορφώνονται με πλά¬ 
τος έως 2.00μ., μετά από έγκριση των αρμοδίων υπηρεσιών. 

δ) Τα ανοίγματα των όψεων μπορούν να τονίζονται με 
διακοσμητικά περιγράμματα (μαντώματα) ή διαμορφω¬ 
μένα περιγράμματα από σοβά μεγίστου πλάτους 0,15μ. 

ε) Η απόσταση μεταξύ δύο διαδοχικών ανοιγμάτων στις 
όψεις ορίζεται τουλάχιστον σε Ο.δΟμ., ενώ η απόσταση 
των ανοιγμάτων από τις ακμές του κτιρίου ορίζεται του¬ 
λάχιστον στο 1.00 μ. 

6. α) Τα κουφώματα επιβάλλεται να είναι ξύλινα με εξω¬ 
τερικά πατζούρια, ανάλογης μορφής με τον επικρατέστε¬ 
ρο τύπο των κτισμάτων του νησιού (ταμπλαδωτά, καρφω¬ 
τά, αναδιπλούμενα με περσίδες, κ.ά.), αποκλειομένων 
των συρομένων και των ρολλών. 

β) Τα υαλοστάσια και τα εξώφυλλα των ανοιγμάτων βά¬ 
φονται σε χρωματισμούς καφέ, πράσινου, γκρί, μπλέ, 
βυσσινί και στις βασικές αποχρώσεις τους. Απαγορεύεται 
να παραμείνουν στο φυσικό χρώμα του ξύλου. 

7. Οι εξώστες σε τουριστικές εγκαταστάσεις τοποθε¬ 
τούνται στο κεντρικό τμήμα της όψης του κτιρίου και δεν 
επιτρέπεται η στέγασή τους. Το μήκος των εξωστών δεν 
επιτρέπεται να είναι μεγαλύτερο του ημίσεωςτου συνολι¬ 
κού μήκους της όψης και σε κάθε περίπτωση έκαστος ε¬ 
ξώστης δεν δύναται να υπερβαίνει τα 2,5 μ. Το μέγιστο ε¬ 
πιτρεπόμενο πλάτος ορίζεται σε 1,10 μ. Το δάπεδο των ε¬ 
ξωστών κατασκευάζεται από ξύλινο σανίδωμα και 
στηρίζεται σε ξύλινα ή μεταλλικά δοκάρια ή σε φουρού- 
σια, ανάλογα με τα τοπικά πρότυπα. 

Στους εξώστες τοποθετούνται ξύλινα κάγκελα ανάλογα 
με τα τοπικά παραδοσιακά αρχιτεκτονικά πρότυπα και 
βάφονται σε χρωματισμούς καφέ, πράσινου, γκρί, μπλέ, 
βυσσινί και μουαταρδί. 

8. Εάν υπάρχουν εξωτερικά κλιμακοστάσια, αυτά κατα¬ 
σκευάζονται συμπαγή και εφαπτόμενα παράλληλα στο 
σώμα του κτιρίου και όχι κάθετα ή υπό γωνία, με ή χωρίς 
κτιστό στηθαίο (πλάτους 0.30 μ) ή ξύλινο κάγκελο απλής 
μορφής. Η επικάλυψη των βαθμίδων γίνεται με σχιστό- 
πλακες μόνο στις οριζόντιες επιφάνειες (πατήματα) ή με 
πατητή τσιμεντοκονία. 

9. Στους όρους της επιτρεπόμενης δόμησης των γηπέ¬ 
δων, συμπεριλαμβάνεται και η τυχόν κατασκευή κλειστού 
χώρου στάθμευσης, ή αγροτικής αποθήκης ή οποιοσδή¬ 
ποτε άλλης χρήσης, υπό την προϋπόθεση ότι τα ανοίγμα¬ 
τα των χώρων αυτών δεν προβάλλουν εις βάρος της κύ¬ 
ριας όψης του κτιρίου. 

10. Δεν επιτρέπεται η ανέγερση κτισμάτων με τη μορφή 
ανεμόμυλων. Επιτρέπεται η αναστήλωση, η στατική ενί¬ 
σχυση, η επισκευή ή εσωτερική διαρρύθμιση των ήδη υ¬ 
παρχόντων ανεμόμυλων του νησιού. 

11. Επιβάλλεται η κατασκευή υπόγειας στεγανοποιημένης 
στέρνας για τη συλλογή των ομβρίων υδάτων, η οποία δύνα- 
ται να κατασκευασθεί και εκτός του περιγράμματος της οι¬ 
κοδομής και δεν προσμετράται στο συντελεσπ^ και στην επι¬ 
τρεπόμενη κάλυψη. Απαγορεύεταιη αλλαγή της χρήσηςτης. 

12. Δεν επιτρέπεται η εκσκαφή ή επιχωμάτωση στο γή¬ 
πεδο, εκτός από τις απολύτως αναγκαίες στο περίγραμ¬ 


μα της οικοδομής και εκείνες για την κατασκευή της υπό¬ 
γειας δεξαμενής. 

13. Δεν επιτρέπεται η κατασκευή τόξων, αψίδων, βάλτων 
ή άλλων διακοσμητικών στοιχείων στην εξωτερική όψη των 
κτιριακών όγκων, καθώς και στις περιφράξεις των γηπέδων. 

14. Οι περιφράξεις των γηπέδων και οι τοίχοι αντιστήρι¬ 
ξης στις πεζούλες κατασκευάζονται από λιθοδομή, ανε- 
πίχριστη ή αρμολογημένη. Σε περίπτωση χρήσης άλλου 
υλικού (τσιμεντόλιθου, μπετόν κλπ.), οι ως άνω περιφρά¬ 
ξεις και τοίχοι επιχρίονται υποχρεωτικά με σοβά, χωρίς ο¬ 
δηγούς, είτε χρωματίζονται σύμφωνα με τα τοπικά πρό¬ 
τυπα των κτισμάτων των οικισμών των νησιών, αποκλεισ¬ 
μένου του αρτιφισέλ, ρελιέφ, πεταχτού κ.λ.π., είτε λίθινοι 
ανεπίχριστοι χωρίς τονισμένους αρμούς. Η μορφή και το 
ύψος των περιφράξεων ακολουθεί τα τοπικά πρότυπα. 

15. Δεν επιτρέπονται κάθε είδους επενδύσεις των επι¬ 
φανειών των περιφράξεων και τοίχων αντιστήριξης με 
διάφορα υλικά, όπως σχιστόπλακες ή άλλους πλακοει¬ 
δείς, κεραμικά, λίθους. 

16. Η κατασκευή στεγάστρων επιτρέπεται μόνον από 
φυσικά υλικά (ξύλο, καλαμωτές). 

Επιτρέπεται η τοποθέτηση τεντών λευκού υφάσματος 
μόνο στις περιπτώσεις καταστημάτων, χώρων παραμο¬ 
νής ατόμων και κέντρων αναψυχής, μετά από έγκριση των 
αρμοδίων υπηρεσιών που προβλέπονται από τις ισχύου- 
σες διατάξεις. 

17. Δεν επιτρέπεται η τοποθέτηση κλιματιστικών επίτων 
όψεων των κτιρίων παρά μόνον σε σημεία που δεν είναι ά¬ 
μεσα ορατά στην κοινή θέα. 

Κάθε στοιχείο παροχής (ΔΕΗ, ΟΤΕ) θα τοποθετείται σε 
εσοχή στο σώμα ή στην περίφραξη του κτιρίου. 

18. Η κατασκευή πισίνας επιτρέπεται μόνο σε οργανωμέ¬ 
νες ξενοδοχειακές μονάδες, που την αναγκαιότητά της ε¬ 
γκρίνουν οι αρμόδιες υπηρεσίες του Υπουργείου Αιγαίου. 

19. Εξαιρούνται των περιορισμών του παρόντος κτίρια 
ή εγκαταστάσεις κοινής ωφέλειας ή δημόσιου χαρακτή¬ 
ρα, η κατασκευή των οποίων πρέπει να εντάσσεται αρμο¬ 
νικά στο περιβάλλον και να είναι κατά το δυνατόν σύμφω¬ 
νη με τα πρότυπα της παραδοσιακής αρχιτεκτονικής. 

Αρθρο 3 

1.0 κύριος οδικός άξονας διασύνδεσης των παράκτιων 
περιοχών, δηλαδή ο περιφερειακός δρόμος του νησιού, 
πρέπει, σε ό,τι αφορά τα νέα τμήματα να απέχει τουλάχι¬ 
στον: α) 200μ. από τη γραμμή του αιγιαλού στα νησιά Α¬ 
μοργός και Αστυπάλαια β) ΙΟΟμ. στα νησιά Κίμωλος, Ανά¬ 
φη, Σίκινος, Φολέγανδρος, Τήλος, Νίσυρος, Κάσος, Αγ. 
Ευστράτιος, Ψαρά, Φούρνοι, στα νησιά Δονούσα, (Άνω) 
Κουφονήσι, Ηράκλειά, Σχοινούσα, Χάλκη, Μεγίστη, Τέ- 
λενδος, Ψέριμος, Αειψοί, Αγαθονήσι, Αρκοί, Οινούσσες, 
και Θύμαινα. Οι οδοί εξυπηρέτησης τροχοφόρων, καθώς 
και οι χώροι στάθμευσης, στην πρώτη περίπτωση, πρέπει 
να απέχουν τουλάχιστον 100 μ. από την γραμμή του αι- 
γιαλού. Επιτρέπεται η δημιουργία κοινοτικών πεζοδρό¬ 
μων προσπέλασης κάθετα προς την παραλία μεγίστου 
πλάτους 2,00 μέτρων μετά από έγκριση του οικείου Ο.Τ.Α. 
και των υπηρεσιών του Υπουργείου Αιγαίου. 

2. Δεν επιτρέπεται η εκτέλεση έργων μετατροπής των 
παραδοσιακών οδών διασύνδεσης των περιοχών της νή¬ 
σου (καλντερίμια) σε οδούς εξυπηρέτησης τροχοφόρων. 

3. Δεν επιτρέπεται η εκτέλεση έργων μετατροπής ρεμά¬ 
των σε οδούς εξυπηρέτησης τροχοφόρων ή πεζοδρόμους. 

4. Ορίζεται ελάχιστη απόσταση 15 μέτρων τοποθέτη¬ 
σης οικοδομών ή περιτοιχισμάτων από τις καθορισμένες 
οριογραμμές χειμάρρων και ρεμάτων ή 20μ. από τις φυ¬ 
σικές όχθες, αν δεν έχουν καθορισθεί οι οριογραμμές, για 
λόγους προστασίας και εμπλουτισμού της παρόχθιας 
βλάστησης. Αυστηρότερα μέτρα προστασίας με βάση νε- 

ότερες διατάξεις γενικής ισχύος υπερισχύουν των διατά¬ 
ξεων του παρόντος. Δεν επιτρέπεται η άσκηση δραστη¬ 
ριοτήτων που θα μπορούσαν να οδηγήσουν σε αλλοίωση 
της φυσικής τους υπόστασης (αμμοληψία, εκβραχισμοί, 
μπάζωμα, κοπή αυτοφυούς βλάστησης κλπ.). 

5. Στα γήπεδα που κατά τη δημοσίευση του παρόντος έ¬ 
χουν πρόσωπο σε επαρχιακό, δημοτικό, κοινοτικό και αγρο¬ 
τικό δίκτυο, τα κτίρια τοποθετούνται σε απόσταση είκοσι (20) 
μέτρων τουλάχιστον από τον άξονα των οδών, εκτός εάν α¬ 
πό ειδικές διατάξεις ορίζονται μεγαλύτερες αποστάσεις. 

6. Η ελάχιστη απόσταση τοποθέτησης των κτισμάτων α¬ 
πό τον αιγιαλό ορίζεται σε απόσταση πενήντα (50) μέτρων 
από την οριογραμμή του αιγιαλού. 

7. Σε περίπτωση που από την εφαρμογή των παραγρά¬ 
φων 4, 5 και 6 δεν είναι δυνατή η οικοδόμηση, οι πλάγιες 
και οπίσθιες αποστάσεις από τα όρια του γηπέδου, μπο¬ 
ρούν να μειωθούν μέχρι πέντε (5) μέτρα. 

8. Απαγορεύεται η κατεδάφιση και η κάθε είδους κατα¬ 
στροφή ή αλλοίωση των παραδοσιακών λιθόκτιστων κτι- 
σμάτωνπου απαντώνται στην ύπαιθρο υπάτην μορφή συ¬ 
γκροτημάτων εξειδικευμένης αγροτικής χρήσης ή μεμο¬ 
νωμένων κτισμάτων, όπως «κατοικιών», «κελιών», 
«κλεφτοκελιών», «ληνών», «κρασοκελιών», «μιτάτων», 
«περιστερώνων», «ανεμόμυλων», «νερόμυλων», «αλω- 
νιών», «βρυσών», «μαντρών». 

9. α) Επιτρέπεται η επισκευή, αποκατάσταση ή αναστή- 
λωση, των παραδοσιακών κτισμάτων που περιγράφονται 
στο άρθρο 3 παρ. 8, μετά από σύμφωνη γνώμη των αρμό¬ 
διων υπηρεσιών του Υπουργείου Αιγαίου. Στην περίπτω¬ 
ση αυτή, απαιτείται φωτογραφική απεικόνιση και σχεδια- 
στική αποτύπωση των κτισμάτων που θα περιλαμβάνεται 
στο φάκελο για την έκδοση οικοδομικής αδείας της οικο¬ 
δομής και θα αποδεικνύειτην ακριβή αρχική μορφή τους. 

β) Επιτρέπεται, κατά παρέκκλιση από τις κείμενες διατά¬ 
ξεις, η συντήρηση, επισκευή, αναστήλωση των υφισταμένων 
κατά τη δημοσίευση του παρόντος λιθόκτιστων κτισμάτων. 

γ) Εφόσον η κάλυψη των αναστηλωμένων παραδοσια¬ 
κών κτισμάτων δεν υπερβαίνει συνολικά τα πενήντα (50) 
τ.μ., δεν προσμετρώνται στη συνολική επιτρεπόμενη δό¬ 
μηση του οικοπέδου. 

10. Στην περίπτωση που κατασκευάζεται και νέο κτίριο 
σε γήπεδο που περιλαμβάνει παραδοσιακό κτίσμα, όπως 
περιγράφεται στο άρθρο 3 παρ. 8, επιβάλλεται υποχρεω¬ 
τικά απόσταση Δ από το αναστηλωμένο παραδοσιακό κτί¬ 
σμα. Σε περίπτωση που, εξαιτίας των παραπάνω περιορι¬ 
σμών, δεν είναι δυνατή η δόμηση του νέου κτίσματος, 
μπορούν να μειωθούν οι πλαϊνές αποστάσεις από τα όρια 
του γηπέδου μέχρι 5.00μ. 

11. α) Δεν επιτρέπεται η δόμηση σε τμήματα ή και στη συ¬ 
νολική έκταση γηπέδων με μέση κλίση σύμφωνα μετονχάρ- 
τη της ΓΎΣ κλίμακας 1 :5.000 μεγαλύτερη του 35% πλην λι¬ 
θόκτιστων κτισμάτων μέχρι 15.00 τ.μ. και ύψους μέχρι 3.00 
μέτρα από το γύρω φυσικό ή διαμορφωμένο έδαφος. 

β) Σε περίπτωση που τμήμα του γηπέδου έχει αντίστοι¬ 
χα μέση κλίση μικρότερη του 35% , η αρτιότητα και η μέ- 
γιστη επιτρεπομένη δόμηση υπολογίζονται στο σύνολο 
του γηπέδου. 

12. Δεν επιτρέπεται η εγκατάσταση προκατασκευασμέ- 
νων ή λυόμενων οικίσκων ή τροχοβιλών, και η δημιουργία 
πολυκαταστημάτων και υπεραγορών. 

13. Δεν επιτρέπεται η κατασκευή κτιρίων επί υποστηλω- 
μάτων (ρίΙοΐίε). 

14. Δεν επιτρέπεται η τοποθέτηση κάθε είδους φωτεινών 
επιγραφών και διαφημίσεωνπαρά μόνον, μετά από έγκριση 
των αρμόδιων υπηρεσιώντου Υπουργείου Αιγαίου και σύμ¬ 
φωνα με τις κείμενες διατάξεις για επιγραφές και διαφημί¬ 
σεις μικρών διαστάσεων. Οι επιγραφές τοποθετούνται πά¬ 
νω από πόρτες ή παράθυρα και δεν μπορεί να είναι μεγαλύ¬ 


τερες του ανοίγματος στο οποίο αντιστοιχούν. Απαγορεύε¬ 
ται η κατασκευή μαρκιζών πάνω από τα ανοίγματα. 

15. Ηλιακοί θερμοσίφωνες τοποθετούνται μόνο στον α¬ 
κάλυπτο χώρο των γηπέδων και σε σημεία που δεν είναι 
ορατοί από τους κοινόχρηστους χώρους προσπέλασης. 

16. Κάθε υπέργειο έργο υποδομής που εκτελείται από 
Οργανισμό Κοινής Ωφέλειας (ΔΕΗ, ΟΤΕ, ΕΥΔΑΠ) Τοπική 
Αυτοδιοίκηση κ.λπ. και γενικά κάθε εργασία που αφορά 
στη διαμόρφωση, τροποποίηση, ή ανάπλαση κοινοχρή¬ 
στων χώρων προσαρμόζεται στα παραδοσιακά τοπικά 
πρότυπα και εκτελείται μετά από έγκριση της σχετικής με¬ 
λέτης από την αρμόδια υπηρεσία του Υπουργείου Αιγαί¬ 
ου. Οι Οργανισμοί Κοινής Ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσεώντους, ώστε να μη βλάπτεται το περιβάλλον. 

17. Κατ' εξαίρεση επιτρέπεται η εγκατάσταση μονάδων 
αφαλάτωσης, μετά από έγκριση των αρμοδίων υπηρε¬ 
σιών. 

18. Δεν επιτρέπεται η δημιουργία νέων οικιστικών ανα¬ 
πτύξεων - οικισμών όπως ΠΕΡΠΟ, Οικοδομικοί Συνεταιρι¬ 
σμοί, κ.λπ. 

19. Απαγορεύεται η καταστροφή ή αλλοίωση υπαρχουσών 
εγκαταστάσεων εξόρυξης σιδηρομεταλλεύματος ως χαρα¬ 
κτηριστικό στοιχείο της ιστορικά διαμορφωμένης ταυτότη¬ 
τας των νησιών και βιομηχανικών κτιριακών εν γένει εγκατα¬ 
στάσεων. Επιτρέπονται έργα ανάδειξης και προστασίας των 
χώρων αυτών μετά από ειδική μελέτη που εγκρίνεται από τις 
αρμόδιες υπηρεσίες του Υπουργείου Αιγαίου. 

Άρθρο 4 

1. Το κατώτατο όριο κατάτμησης και αρτιότηταςτωνγη- 
πέδων παραμένει ως ορίζεται με τις διατάξεις της παρα¬ 
γράφου 1 του άρθρου 1 του Π.Δ. 24/31.5.1985 (Φ.Ε.Κ. Δ 
270) στα τέσσερα (4) στρέμματα. 

2. Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ειδικό νομικό καθε¬ 
στώς, όπως ιδίως δάση, δασικές εκτάσεις, αρχαιολογικοί 
χώροι. 

3. Για τους λοιπούς όρους καιπεριορισμούς δόμησης ε¬ 
φαρμόζονται οι διατάξεις για την εκτός σχεδίου δόμηση. 

Άρθρο 5 

Μεταβατικές διατάξεις 

1. Άδειες και αναθεωρήσεις αδειών που έχουν εκδοθεί με 
το υφιστάμενο νομικό καθεστώς και εξακολουθούν να ισχύ¬ 
ουν, εκτελούνται όπως εκδόθηκαν. Φάκελοι οικοδομικών α¬ 
δειών που έχουν κατατεθεί στην αρμόδια Πολεοδομική Υ¬ 
πηρεσία και είναι πλήρεις, σύμφωνα με τις ισχύουσες δια¬ 
τάξεις περί του τρόπου έκδοσης οικοδομικών αδειών, 
εκδίδονται μετά προγενέστερο νομικό καθεστώς. 

2. Με το προγενέστερο νομικό καθεστώς εκδίδονται και 
οι άδειες που αφορούν μελέτες ειδικών κτιρίων κοινής ω¬ 
φέλειας, οι οποίες έχουν εγκριθεί αρμοδίως και διατη¬ 
ρούνται σε ισχύ, εφόσον κατατεθεί εντός έτους από τη 
δημοσίευση του παρόντος πλήρης φάκελος στην αρμό¬ 
δια Πολεοδομική Υπηρεσία. 

Άρθρο 6 

Τελικές διατάξεις 

Το παρόν ισχύει από την δημοσίευσή του στην Εφημε¬ 
ρίδα της Κυβερνήσεως, εκτός εάν, άλλως ορίζεται από τις 
διατάξεις του παρόντος. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα 10 Μαΐου 2002 
ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΑΙΓΑΙΟΥ 

ΝΙΚΟΣΣΗΦΟΥΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




